
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση συστατικής πράξης Νομικού Προσώ¬ 
που με το όνομα 1ος Δημοτικός Παιδικός Σταθμός 
Αγίου I. Ρέντη & σύσταση ίδιου Νομικού Προσώπου 
με το όνομα "Δημοτικοί Παιδικοί Σταθμοί Αγίου Ιω¬ 
άννη Ρέντη". 1 

Τροποποίηση συστατικής πράξης Νομικού Προσώ¬ 
που με το όνομα "5ο ΚΑΠΗ Δήμου Πειραιά". 2 

Τροποποίηση του άρθρου 2 της συστατικής πράξης 
της Δημοτικής Επιχείρησης του Δήμου Ύδρας με 
το όνομα "Αναπτυξιακή Δημοτική Επιχείρηση 

Ύδρας". 3 

Σύσταση Νομικού Προσώπου με την επωνυμία "Αθλη¬ 
τικό Κέντρο Νεάπολης». 4 

Κατανομή ωρών υπερωριακής εργασίας στο πρό¬ 
γραμμα δακοκτονίας έτους 2001. 5 

Ίδρυση και λειτουργία Εκκλησιαστικού Ιδρύματος 
στην Ιερά Αρχιεπισκοπή Κρήτης με την επωνυμία 


"ΠΟΛΙΤΙΣΤΙΚΟ - ΠΝΕΥΜΑΤΙΚΟ ΚΕΝΤΡΟ "ΑΓΙΑ 
ΑΝΑΣΤΑΣΙΑ" ΤΟΥ ΙΕΡΟΥ ΕΝΟΡΙΑΚΟΥ ΝΑΟΥ ΑΓΙΩΝ 

ΚΩΝΣΤΑΝΤΙΝΟΥ ΚΑΙ ΕΛΕΝΗΣ ΗΡΑΚΛΕΙΟΥ". 6 

Ίδρυση και λειτουργία Εκκλησιαστικού Ιδρύματος 
στην Ιερά Αρχιεπισκοπή Κρήτης "ΚΕΝΤΡΟ ΣΥΜΠΑ¬ 
ΡΑΣΤΑΣΗΣ ΟΙΚΟΓΕΝΕΙΑΣ ΕΝΟΡΙΑΣ ΑΓΙΟΥ ΤΙΤΟΥ". 7 


ΑΠΟΦΑΣΕΙ Σ 

Αριθ. 07/ΔΤΑ/5086 (1) 

Τροποποίηση συστατικής πράξης Νομικού Προσώπου με 
το όνομα 1ος Δημοτικός Παιδικός Σταθμός Αγίου I. Ρέ- 
ντη & σύσταση ίδιου Νομικού Προσώπου με το όνομα 
"Δημοτικοί Παιδικοί Σταθμοί Αγίου Ιωάννη Ρέντη". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Το άρθρο 9 του Ν. 2503/97. 

2) Το άρθρο Ιθτου Ν. 2539/97 (ΦΕΚ244/4.12.97) Τεύχος Α'. 

3) Τις διατάξεις του άρθρ. 203 του ΔΚΚ (Π.Δ. 410/95). 

4) Την αρ. 2742/30.9.97 απόφαση του Γεν. Γραμ. 
Περ/ρειας περί μεταβίβασης αρμοδιοτήτων στον Δ/ντη 


Δ/νσης Τοπ. Αυτ/σης & Δ/σης Ν. Πειραιά να υπογράφει 
"Με εντολή Γεν. Γραμμ. Περ/ρειας" την αποστολή στο 
Εθνικό Τυπογραφείο πράξεων των οποίων απαιτείται δη¬ 
μοσίευση στην Εφημερίδα της Κυβερνήσεως. 

5) Την αρ. 2895/10.8.95 απόφασή μας που δημοσιεύθη- 
κε στοΦΕΚ. 784/12.9.95 τεύχος Β' με την οποία συστήθη- 
κε ίδιο Νομικό Πρόσωπο μετο όνομα "1ος Παιδικός Σταθ¬ 
μός Αγίου I. Ρέντη". 

6) Την 15/2001 απόφαση του Δημοτικού Συμβουλίου Αγ. 
I. Ρέντη με την οποία τροποποιείται η επωνυμία το Νομι¬ 
κού Προσώπου. 

7) Το αριθμ. 3228/22.3.2001 έγγραφο του Δήμου Αγίου 
I. Ρέντη, αποφασίζουμε: 

Α) Τροποποιούμε την αριθμ. 2895/10.8.95 απόφασή μας 
περί σύστασης Νομικού Προσώπου μετο όνομα "1ος Δη¬ 
μοτικός Παιδικός Σταθμός Αγ. I. Ρέντη" & συστήνουμε ίδιο 
Νομικό Πρόσωπο με το όνομα "Δημοτικοί Παιδικοί Σταθ¬ 
μοί Αγίου Ιωάννη Ρέντη". 

Β) Σκοπός του Νομικού αυτού Προσώπου είναι: 

Η οργάνωση Παιδικών Σταθμών του Δήμου Αγίου Ιωάννη 
Ρέντη που έχουν σαν προορισμό την απασχόληση και λει¬ 
τουργία των νηπίων της προσχολικής ηλικίας του Δήμου δια 
της παραλλήλου εφαρμογής των σχετικών προγραμμάτων 
και οδηγιών του Υπουργείου Παιδείας για την προετοιμασία 
και προσαρμογή τους στο σχολικό περιβάλλον στο οποίο θα 
ενταχθούν με την εγγραφή τους στο Δημοτικό Σχολείο. 

Γ) Πόροι του Νομικού Προσώπου είναι: 

α) Η ετήσια επιχορήγηση του Κράτους και του Δήμου. 

β) Κάθε είδους εισφορές, δωρεές, κληρονομιές, κληρο¬ 
δοσίες. 

γ) Πρόσοδοι από την περιουσία του. 

δ) Εισπράξεις από το αντίτιμο των πραγμάτων ή των 
υπηρεσιών που θα παρέχει το Νομικό Πρόσωπο. 

Δ) Περιουσία του Νομικού Προσώπου είναι: 

Η κινητή και ακίνητη τοιαύτη που θα παραχωρηθεί στο 
Νομικό Πρόσωπο. 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου Αγίου 
Ιωάννη Ρέντη του έτους 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 14 Ιουνίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 07/ΔΤΑ/9043 (2) 

Τροποποίηση συστατικής πράξης Νομικού Προσώπου 
με το όνομα "5ο ΚΑΠΗ Δήμου Πειραιά". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Το άρθρο 9 του Ν. 2503/97. 

2) Το άρθρο 16 του Ν. 2539/97 (ΦΕΚ 244/4.12.97) Τεύ¬ 
χος Α'. 

3) Τις διατάξεις του άρθρ. 203τουΔΚΚ (Π.Δ. 410/95). 

4) Την αρ. 2742/30.9.97 απόφαση του Γεν. Γραμ. 
Περ/ρειας περί μεταβίβασης αρμοδιοτήτων στον Δ/ντη 
Δ/νσης Τοπ. Αυτ/σης & Δ/σης Ν. Πειραιά να υπογράφει 
"Με εντολή Γεν. Γραμμ. Περ/ρειας" την αποστολή στο 
Εθνικό Τυπογραφείο πράξεων των οποίων απαιτείται δη¬ 
μοσίευση στην Εφημερίδα της Κυβερνήσεως. 

5) Την 30844/6.12.94 απόφασή μας που δημοσιεύθηκε 
στο ΦΕΚ. 60/31.1.95 Τεύχος Β' με την οποία συστήθηκε 
ίδιο Νομικό Πρόσωπο με το όνομα "5ο ΚΑΠΗ Δ. Πειραιά". 

6) Την 279/21.5.2001 απόφαση του Δημοτικού Συμβου¬ 
λίου Πειραιά με την οποία τροποποιείται η επωνυμία του 
Νομικού Προσώπου. 

7) Το αριθμ. 14151/29.5.2001 έγγραφο του Δήμου Πει¬ 
ραιά, αποφασίζουμε: 

Τροποποιούμε την 30844/6.12.94 απόφασή μας περί 
σύστασης ίδιου Νομικού Προσώπου με το όνομα "5ο ΚΑ¬ 
ΠΗ Δήμου Πειραιά" ως προς την παράγραφο α του άρ¬ 
θρου 2 ως εξής: 

Πόροι του Νομικού Προσώπου είναι: 

α) Η ετήσια επιχορήγηση του Δήμου Πειραιά, που ανέρ¬ 
χεται στο ποσό των 35.000.000 δρχ. ετησίως. 

Από τις διατάξεις της απόφασης αυτής προκαλείται δα¬ 
πάνη εις βάρος του προϋπολογισμού του Δήμου Πειραιά 
έτους 2001 ύψους 35.000.000 δρχ. ετησίως. 

Κατά τα λοιπά ισχύει ως έχει η αριθμ. 30844/6.12.94 
απόφασή μας. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Πειραιάς, 14 Ιουνίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 07/ΔΤΑ/4708 (3) 

Τροποποίηση του άρθρου 2 της συστατικής πράξης της 
Δημοτικής Επιχείρησης του Δήμου Ύδρας με το όνο¬ 
μα "Αναπτυξιακή Δημοτική Επιχείρηση Ύδρας". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 277 του Π.Δ/τος 410/95. 

2) Την αριθμ. 25027/87 απόφαση του Υπουργού Εσωτε¬ 
ρικών, περί σύστασης Αναπτυξιακής Δημοτικής Επιχείρη¬ 
σης Ύδρας. 

3) Την αρ. 2742/30.9.97 απόφαση του Γεν. Γραμ. 
Περ/ρειας Αττικής περί μεταβίβασης αρμοδιοτήτων στον 
Προϊστάμενο της Δ/νσης Τοπ. Αυτ/σης & Δ/σης Ν. Πειραιά 
να υπογράφει "Με εντολή Γ εν. Γ ραμμ. Περ/ρειας" την απο¬ 
στολή στο Εθνικό Τυπογραφείο πράξεωντων οποίων απαι¬ 
τείται δημοσίευση στην Εφημερίδα της Κυβερνήσεως. 

4) Την αριθμ. 147/2000 απόφαση του Δ.Σ. Ύδρας περί 
επέκτασης του καταστατικού της Αναπτυξιακής Δημοτι¬ 
κής Επιχείρησης Ύδρας, αποφασίζουμε: 


Τροποποιούμε το άρθρο 2 της συστατικής πράξης της 
Αναπτυξιακής Δημοτικής Επιχείρησης Ύδρας (4259/ 
18.3.96) όπως παρακάτω: 

Προστίθεται στο άρθρο 2. Α. που αφορά τους σκοπούς, 
παράγραφος ια' ως εξής: 

"ια. Η οργάνωση υπηρεσιών Υγείας και Κοινωνικής Πρό¬ 
νοιας, η δημιουργία Συμβουλευτικού Κέντρου Υποστήρι¬ 
ξης ατόμων με ειδικές ανάγκες, Υποστήριξης Ηλικιωμέ¬ 
νων, Απόρων και Απροστάτευτων Ατόμων, η λειτουργία 
Παιδικών και Βρεφονηπιακών Σταθμών για τη φροντίδα, 
προσχολική αγωγή, διαπαιδαγώγηση, ψυχαγωγία και 
απασχόληση βρεφών και νηπίων, και η παροχή λοιπών 
Κοινωνικών Υπηρεσιών Υγείας και Κοινωνικής Πρόνοιας". 

β. Από τις διατάξεις της παρούσης προκαλείται δαπάνη 
ύψους 20.000.000 δρχ. σε βάρος τον Π/Υ του Δήμου 
Ύδρας, η οποία κατανέμεται σε 8.000.000 δρχ. για το 
πρώτο και 12.000.000 δρχ. για το δεύτερο έτος λειτουρ¬ 
γίας Βρεφονηπιακού Σταθμού ή Κέντρου Δημιουργικής 
Απασχόλησης Παιδιών από την Επιχείρηση. 

Κατά τα λοιπά ισχύει ως έχει η αριθμ. 4259/18.3.96 από¬ 
φασή μας. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Πειραιάς, 14 Ιουνίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 2923 (4) 

Σύσταση Νομικού Προσώπου με την επωνυμία "Αθλητικό 
Κέντρο Νεάπολης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 106,176,198,199,200παρ. 
1,3, και 4 και 203του Π.Δ. 410/95 (Δ.Κ.Κ.). 

2. Τις διατάξεις του Ν. 2503/97 "Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

3. Τις διατάξεις του άρθρου 14του Ν. 2880/30.1.2001. 

4. Την αριθμ. ΣΤ.οικ./19750/7.9.1998 (ΦΕΚ 1042 Β) Κοι¬ 
νή Υπουργική Απόφαση των Υπουργών Εσωτερικών Δη¬ 
μόσιας Διοίκησης και Αποκέντρωσης, Οικονομικών και 
Πολιτισμού σύμφωνα με την οποία χαρακτηρίζεται ως Δη¬ 
μοτικής σημασίας το Νομικό Πρόσωπο Εθνικό Στάδιο Νε¬ 
άπολης. 

5. Το αριθμ. 1663/23.3.2001 έγγραφο του Δήμου Νεά¬ 
πολης με το οποίο μας εστάλη η αριθμ. 41/2001 απόφαση 
Δ.Σ. με την οποία συστήνεται στο Δήμο Νεάπολης ίδιο Νο¬ 
μικό πρόσωπο με την επωνυμία "Αθλητικό Κέντρο Νεάπο¬ 
λης", αποφασίζουμε: 

Συστήνουμε στο Δήμο Νεάπολης Νομού Λασιθίου Νο¬ 
μικό Πρόσωπο Δημοσίου Δικαίου με την επωνυμία "Αθλη¬ 
τικό Κέντρο Νεάπολης". 

1. Σκοπός του Νομικού Προσώπου είναι: 

Α) Η δημιουργία και ανάπτυξη κάθε μορφής αθλητικής 
δραστηριότητας. 

Β) Η οργάνωση κάθε μορφής αθλητικών εκδηλώσεων 
όπως: αγώνες, σεμινάρια, διαλέξεις, εκθέσεις αθλητικών 
δρώμενων, δημοτικοί χοροί. 

Γ) Λειτουργία τμημάτων μαζικής άθλησης. 

Δ) Συγκέντρωση αθλητικού υλικού. 

2. Διοίκηση 

Το Νομικό Πρόσωπο διοικείται από δμελές Διοικητικό 
Συμβούλιο, τα μέλη του οποίου μαζί με τους αναπληρω¬ 
τές τους ορίζονται από το Δημοτικό Συμβούλιο και απο- 
τελείται από: 

Τον Δήμαρχο ή αντιδήμαρχο ή Δημοτικό Σύμβουλο που 
ορίζεται από τον Δήμαρχο ως πρόεδρο. 

β) Δύο (2) Δημοτικούς Συμβούλους από τους οποίους ο 
ένας της μειοψηφίας. 

Δύο (2) εκπροσώπους Αθλητικών Σωματείων. 

Η θητεία των μελώντου Δ.Σ. ακολουθείτη Δημοτική πε¬ 
ρίοδο. 

Το Δ.Σ. εκλέγει από τα μέλη του τον Αντιπρόεδρο. 

3. Πόροι του Νομικού Προσώπου είναι: 

Α) Η ετήσια επιχορήγηση από το Δήμο δρχ. 3.000.000. 

Β) Η επιχορήγηση και κάθε άλλη παροχή του Κράτους 
προς το Νομικό Πρόσωπο, είτε προς το Δήμο για το Νο¬ 
μικό Πρόσωπο αυτό. 

Γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

Δ) Πρόσοδοι από την ίδια αυτού περιουσία. 

Ε) Κάθε άλλη νόμιμη πρόσοδος από την παροχή υπηρε¬ 
σιών του ίδιου Νομικού Προσώπου. 

4. Περιουσία: 

Περιουσία του Νομικού Προσώπου θα αποτελέσουντα 
ακίνητα και ο εξοπλισμός των υπαρχόντων σταδίων και 
κάθε άλλη κινητή και ακίνητη περιουσία που θα παραχω- 
ρηθεί με απόφαση του Δ.Σ. στο Νομικό Πρόσωπο. 

5. Εκπροσώπηση: 

Το Νομικό Πρόσωπο εκπροσωπείται στο δικαστήριο και 
σε κάθε άλλη δημόσια αρχή από τον Πρόεδρο και όταν 
αυτός απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής προκαλείται 
ετήσια δαπάνη στον πρ/σμό του Δήμου 3.000.000 δρχ. 

Η παρούσα να δημοσιευθεί στην εφημερίδα της Κυβερ- 
νήσεως. 

Άγιος Νικόλαος, 7 Ιουνίου 2001 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ.9512 (5) 

Κατανομή ωρών υπερωριακής εργασίας στο πρόγραμμα 
δακοκτονίας έτους 2001. 

Ο ΝΟΜΑΡΧΗΣ ΦΩΚΙΔΑΣ 

Έχοντας υπόψη: 

1. Το αρθ. 35 παρ. 7 του Ν 2738/99. 

2. Το αρθ. 18του Ν 2470/97. 

3. Το αρθ. 15του Ν 2592/98. 

4. Το αρθ. 10 του Ν 2732/99. 

5. Το αρθ. 91426/20.3.2001 έγγραφο της Δ/νσης Φυτο¬ 
προστασίας του Υπ. Γεωργίας. 

6. Τις ανάγκες για υπερωριακή απασχόληση του εμπλεκο- 
μένου προσωπικού Δακοκτονίας 2001 κατόπιν εισήγησης 
της Δ/νσης Γεωργίας και Κτηνοτροφίας, αποφασίζουμε: 

Παρέχουμε υπερωριακή με αμοιβή εργασίας εντός του 
χρονικού διαστήματος που αρχίζει ένα μήνα πριν τη δη¬ 
μοσίευση της απόφασης στην Εφημερίδα της Κυβερνή- 
σεως μέχρι 30.11.2001 ως ακολούθως: 

Α. 1. Δ/ντής Δακοκτονίας,330 ώρες απογ. Εργασίας, 
522.720 


2. Αναπληρωτής, 70 ώρες απογ. Εργασίας, 106.120 

Β 1. Επόπτης Δακοκτονίας, 500 ώρες απογ. Εργασίας, 
735.500 

2. Αναπληρωτής, 100 ώρες απογ. Εργασίας, 131.200 

Γ. 1. Λογιστής 270 ώρες απογ. Εργασίας, 384.750 

2. Αναπληρωτής, 50 ώρες απογ. Εργασίας, 69.000 

Δ. 1. Γραμματέας 120 ώρες απογ. Εργασίας, 146520 

2. Αναπληρωτής, 80 ώρες απογ. Εργασίας, 92240 

ΣΥΝΟΛΑ 2188050 

Η πληρωμή της υπερωριακής εργασίας θα γίνει από τις 
σχετικές πιστώσεις της Νομαρχιακής Αυτ/σης Φωκίδας 
του προγράμματος Δακοκτονίας Υπ. Γεωργίας (Φ 29/110 
ΚΑΕ 5196). 

Η παρούσα να δημοσιευθεί στην Εφημερίδα της Κυ- 
βερνήσεως. 

Άμφισσα, 20 Ιουνίου 2001 

Ο Νομάρχης 
ΑΠ. ΚΑΡΑΧΑΛΙΟΣ 

-♦- 

Αριθ. 1558 (6) 

Ίδρυση και λειτουργία Εκκλησιαστικού Ιδρύματος στην 
Ιερά Αρχιεπισκοπή Κρήτης με την επωνυμία "ΠΟΛΙ¬ 
ΤΙΣΤΙΚΟ - ΠΝΕΥΜΑΤΙΚΟ ΚΕΝΤΡΟ "ΑΓΙΑ ΑΝΑΣΤΑΣΙΑ" 
ΤΟΥ ΙΕΡΟΥ ΕΝΟΡΙΑΚΟΥ ΝΑΟΥ ΑΓΙΩΝ ΚΩΝΣΤΑΝΤΙ¬ 
ΝΟΥ ΚΑΙ ΕΛΕΝΗΣ ΗΡΑΚΛΕΙΟΥ". 

Ο ΑΡΧΙΕΠΙΣΚΟΠΟΣ ΚΡΗΤΗΣ 

Έχοντες υπ’ όψη: 

1. Τις ιερές υποχρεώσεις προς το Χριστεπώνυμο Πλή¬ 
ρωμα της Εκκλησίας. 

2. Τους θείους και ιερούς Κανόνες, οι οποίοι επιβάλ¬ 
λουν στον Επίσκοπο να μεριμνά για την πνευματική και 
ηθική ανάπτυξη και καλλιέργεια του ποιμνίου του. 

3. Τις σχετικές διατάξεις του Νόμου 4149/1961 "Περί Κα¬ 
ταστατικού Χάρτου της εν Κρήτη Ορθοδόξου Εκκλησίας" και 

4. Τις σχετικές διατάξεις του Νόμου 590/1977 "Περί Κα¬ 
ταστατικού Χάρτου της Εκκλησίας της Ελλάδος" και 

5. Την υπ'αριθ. 2/12.1.2001 πρόταση του Εκκλησιαστι¬ 
κού Συμβουλίου του Ιερού Ενοριακού Ναού Αγίων Κων¬ 
σταντίνου και Ελένης Ηρακλείου, αποφασίζουμε: 

α) Την ίδρυση και λειτουργία Εκκλησιαστικού Ιδρύμα¬ 
τος παρά του Ιερού Ενοριακού ναού Αγίων Κωνσταντίνου 
και Ελένης Ηρακλείου Κρήτης με την επωνυμία "ΠΟΛΙ¬ 
ΤΙΣΤΙΚΟ- ΠΝΕΥΜΑΤΙΚΟ ΚΕΝΤΡΟ "ΑΓΙΑ ΑΝΑΣΤΑΣΙΑ" ΤΟΥ 
ΙΕΡΟΥ ΕΝΟΡΙΑΚΟΥ ΝΑΟΥ ΑΓΙΩΝ ΚΩΝΣΤΑΝΤΙΝΟΥ ΚΑΙ 
ΕΛΕΝΗΣ ΗΡΑΚΛΕΙΟΥ", το οποίο θα έχει την έδρα στον 
ανωτέρω Ιερό Ναό. 

Β) Τα σχετικά με τη διοίκηση, το σκοπό, τη λειτουργία 
και τη διαχείριση του Ιδρύματος ρυθμίζονται με τον πιο 
κάτω Κανονισμό. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ηράκλειο, 18 Ιουνίου 2001 
Ο Αρχιεπίσκοπος 
ΤΟ ΚΡΗΤΗΣ ΤΙΜΟΘΕΟΣ 


ΚΑΝΟΝΙΣΜΟΣ 
Άρθρον1ον 
Τίτλος - Έδρα 

Στη περιφέρεια της Ιεράς Αρχ/πής Κρήτης, συνιστάται 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


παρά τον Ιερό Ναό των Αγίων Κων/νου & Ελένης Δήμου 
Ηρακλείου Εκκλησιαστικόν Ίδρυμα, το οποίο λειτουργεί 
σαν Ν.Π.Ι.Δ. μη κερδοσκοπικού χαρακτήρα με την επωνυ¬ 
μία Πολιτιστικό - Πνευματικό Κέντρο "Η Αγία Αναστασία" 
του Ιερού Ναού των Κων/νου & Ελένης. 

Άρθρον 2ον 
Σκοποί 

Η ενορία των Αγίων Κων/νου & Ελένης στην προσπάθεια 
της να σταθεί στα σημερινά νέα παιδιά και τα προβλήμα- 
τάτους, λειτουργεί Ενοριακό Πνευματικό Κέντρο οι στό¬ 
χοι του οποίου είναι: 

1) Η συμπαράσταση της εκκλησίας στις βαθύτερες ανά¬ 
γκες της πνευματικής αναζήτησης και καλλιέργειας των 
νέων. 

2) Η σωστή αξιοποίηση του ελεύθερου χρόνου των νέ¬ 
ων της ενορίας σε ένα ιδιόκτητο χώρο που να τον αισθά¬ 
νονται ολότελα δικό τους. 

3) Η παροχή στους νέους ψυχαγωγίας ποιότητας σε πολιτι¬ 
σμένο περιβάλλον που θα σέβεται την προσωπικότητά τους. 

4) Η καλλιέργεια σχέσεων και συνεργασίας μεταξύ των 
ορθοδόξων νέων τόσο της Ελλάδος όσο και άλλων ορθό¬ 
δοξων νέων των Βαλκανικών χωρών και κατ’ επέκταση 
όλου του κόσμου. 

5) Ίδρυση, οργάνωση και λειτουργία ξενώνα φοιτητών 
της Ελλάδος και των Βαλκανικών χωρών. 

6) Η μελέτη και σπουδή της ορθόδοξης παράδοσης της 
εκκλησίας μας. 

Άρθρον 3ον 
Δραστηριότητες 

Οι παραπάνω στόχοι είναι δυνατόν να εκπληρωθούν με 
τις εξής ευκαιρίες - δραστηριότητες. 

Μετην οργάνωση: 

1) Καλλιτεχνικών εκθέσεων, φιλολογικών απογευματι¬ 
νών μουσικών εκδηλώσεων. 

2) Αίθουσα επιτραπέζιων παιχνιδιών. 

3) Περιπάτων - εκδρομών, ξεναγήσεων, επισκέψεων. 

4) Δανειστικής Βιβλιοθήκης, εργαστηρίου για την ανά¬ 
πτυξη καλλιτεχνικών ταλέντων & δεξιοτεχνίας των νέων. 

5) Με την ίδρυση και λειτουργία Τράπεζας Αίματος. 

6) Μετη δημιουργίαομάδωνγιασυζήτηση θεμάτωνπου 
θα προτείνουν οι νέοι. 

7) Με τη διδασκαλία και προβολή των Τοπικών και Εθνι¬ 
κών χορών. 

8) Με τη διδασκαλία και προβολή στην κατάλληλη αί¬ 
θουσα ανεγνωρισμένης πνευματικής & καλλιτεχνικής 
ποιότητας κινηματογραφικών ταινιών διαφανειών και ει¬ 
κόνων. 

9) Βράβευση νέων ή ατόμων τα οποία βοήθησαν ηθικά 
ή υλικά ή διακρίθηκαν σε διαφόρους τομείς του Πολιτι¬ 
στικού - Πνευματικού Κέντρου. 

Το Κέντρο μπορεί ακόμα να προσφέρει οποιαδήποτε 
άλλη ευκαιρία που θα βοηθήσει τους νέους μας να κατα¬ 
νοήσουν καλύτερα το πνεύμα και την πράξη των παραδό- 
σεωντουλαού μας, σύμφωνα πάντα με τους σκοπούς του 
Κέντρου. 

Άρθρον 4ον 

Κεντρική οργάνωση - Διοίκηση 

Το Πολιτιστικό - Πνευματικό Κέντρο τελεί υπό την επο- 
πτείατου Σεβ. Αρχ/που Κρήτης. 


Διοικείται από 7μελές Συμβούλιο που απαρτίζεται από: 

Α) Τονεκάστοτε Πρόεδρο του Εκκλησιαστικού Συμβου¬ 
λίου ως Πρόεδρο. 

Β) Δύο εφημέριους του ανωτέρου ναού. 

Γ) Ένα μέλος του Εκκλησιαστικού Συμβουλίου και 

Δ) Τρία μέλη της ενορίας άνδρες ή γυναίκες που έχουν σχέ¬ 
ση με τη ζωή της εκκλησίας και τα προβλήματα των νέων. 

Τα μέλη του Διοικητικού Συμβουλίου διορίζονται για μια 
τριετία από τον Σεβ. Αρχ/πο Κρήτης, ύστερα από έγγρα¬ 
φη πρόταση του Εκκλ. Συμβουλίου με τη γνώμη και των 
λοιπών εφημέριων του Ιερού Ναού, με δικαίωμα επανα¬ 
διορισμού. 

Το Διοικητικό Συμβούλιο του Πολιτιστικού - Πνευματι¬ 
κού Κέντρου συγκροτείται σε σώμα εκλέγοντας Αντιπρό¬ 
εδρο, Ταμία & Γ ενικό Γ ραμματέα. 

Άρθρον δον 
Αρμοδιότητες 

Αρμοδιότητες του Πολιτιστικού - Πνευματικού Κέντρου 
είναι οι εξής: 

1) Αποφασίζει για κάθε θέμα που αφορά στην εκπλήρω¬ 
ση των επιδιωκομένων σκοπών του με σχετική πλειοψη- 
φία των παρόντων μελών και σε περίπτωση ισοψηφίας 
υπερισχύει η ψήφος του Προέδρου. 

2) Συνεργάζεται με το Εκκλησιαστικό Συμβούλιο του Ιε¬ 
ρού Ναού Αγίων Κων/νου & Ελένης για την προαγωγή και 
επίτευξη των σκοπών του και διορίζει και το αναγκαίο 
προσωπικό. 

3) Μεριμνά για την εξεύρεση οικονομικών πόρων & την 
καλή και σωστή λειτουργία του. 

4) Αποφασίζει για την συγκρότηση υποεπιτροπών για 
την αποτελεσματικότερη λειτουργία του ιδρύματος. 

5) Συντάσσει τον προϋπολογισμό και τον απολογισμό του 
Κέντρου και υποβάλλει στην Ιερά Αρχ/πή προς έγκριση. 

6) Συνέρχεται κάθε μήνα και έκτακτα μετά από πρό¬ 
σκληση του Προέδρου ή αίτηση τριών τουλάχιστον με¬ 
λών του Δ.Σ. Για την ύπαρξη απαρτίας πρέπει να παρευ- 
ρίσκονται ο Πρόεδρος ή με εντολή του ο Αντ/δρος και τα 
τέσσερα τουλάχιστον από τα μέλη του Δ.Σ. 

Άρθρον 6ον 

Καθήκοντα των μελών του Διοικ. Συμβουλίου 

Ο Πρόεδρος του Δ.Σ. του Κέντρου το εκπροσωπεί ενώ¬ 
πιον πόσης Αρχής. Απάντα δε ή κωλυόμενο το εκπροσω¬ 
πεί ο Αντ/δρος και τούτου κωλυομένου άλλο μέλος του 
Δ.Σ. αρμοδίως εξουσιοδοτημένο. 

Ο Γραμματέας τηρεί το αρχείο και την αλληλογραφία 
του Κέντρου, συντάσσει τα πρακτικά των συνεδριάσεων 
και συνυπογράφει με τον Πρόεδρο τα εντάλματα πληρω¬ 
μών και τα λοιπά έγγραφα. 

Ο Ταμίας τηρεί το βιβλίο ταμείου, εισπράττει με διπλό¬ 
τυπα γράμματα εισπράξεως κάθε έσοδο του Κέντρου, 
ενεργεί τις πληρωμές που υπογράφει ο Πρόεδρος και ο 
Γ ραμματέας. 

Άρθρον 7 ον 

Η οικονομική διαχείριση του ιδρύματος είναι ενιαία και 
αφορά σε όλα τα τμήματά του. Τα τηρούμενα βιβλία, 
γραμμάτια εισπράξεως και εντάλματα πληρωμών θεω¬ 
ρούνται νόμιμα από την Ιερά Αρχ/πή Κρήτης. Ο δε ετήσιος 
προϋπολογισμός εγκρίνεται από το Μητροπολιτικό Συμ¬ 
βούλιο της Ιερός Αρχ/πής Κρήτης. 

Άρθρον 8ον 

Πόροι - Διάθεση Πόρων Πολιτιστικού - 
Πνευματικού Κέντρου 

1) Ετήσια επιχορήγηση από τον Ενοριακό Ναό των 
Αγίων Κων/νου & Ελένης. 

2) Οι κάθε μορφής δωρεές και τα κληροδοτήματα. 

3) Έσοδα από τις ίδιες του τις εκδηλώσεις, από εράνους, 
λαχειοφόρων αγορών και καλλιτεχνικών παραστάσεων. 

4) Από κάθε παροχή του Κράτους ή άλλη νόμιμη επιχο¬ 
ρήγηση. 

5) Από την Διαθήκη της Χρυσούλας Τσινταράκη. 

Άρθρον 9ον 
Διάθεση Πόρων 

Με απόφαση του Δ.Σ. διατίθενται οι Πόροι του Πολιτι¬ 
στικού - Πνευματικού Κέντρου: 

1) Για την αντιμετώπιση των εξόδων λειτουργίας του 
Πολιτιστικού - Πνευματικού Κέντρου και την επίτευξη των 
Σκοπώντου άρθρου 2του παρόντος κανονισμού. 

2) Για την αποπεράτωση, την επίπλωση και τον εξοπλι¬ 
σμό του Κέντρου. 

3) Γ ια την αμοιβή του προσωπικού που θα προσληφθεί. 

Άρθρον1Οον 

Ετήσια Εορτή 

Σαν ημέρα εορτής του Ιδρύματος ορίζεται η εορτή της 
Αγίας Αναστασίας της Φαρμακολήπτριας, 22 Δεκεμβρίου. 

Άρθρον11ον 

Το Πολιτιστικό - Πνευματικό Κέντρο φέρει σφραγίδα με 
τον τίτλο "Πολιτιστικό - Πνευματικό Κέντρο η Αγία Ανα¬ 
στασία του Ιερού Ναού των Αγ. Κων/νου & Ελένης". 

Άρθρον12ον 

Το Κέντρο καταργείται με απόφαση του Σεβ. Αρχ/που Κρή¬ 
της όταν δεν εκπληρώνει τις εκκλ/κές προϋποθέσεις του. 

Το κτιριακό συγκρότημα επανέρχεται αυτοδίκαια στον 
Ενοριακό Ναό. Επίσης κάθε κινητό και ακίνητο περιου¬ 
σιακό στοιχείο. 

Άρθρον13ον 

Ο κανονισμός αυτός ισχύει από τότε που θα δημοσιευ- 
θείστο Επίσημο δελτίο "Εκκλησία" και την εφημερίδα της 
Κυβερνήσεως. 

Κάθε τροποποίηση του μπορεί να γίνει με απόφαση του 
Δ.Σ. του Κέντρου και με σύμφωνη γνώμη του Εκκλ. Συμ¬ 
βουλίου και των εφημερίων του Ιερού Ναού των Αγίων 
Κων/νου & Ελένης και ύστερα από έγκριση του Σεβ. 
Αρχ/που Κρήτης. 

Από τις διατάξεις αυτής της απόφασης προκαλείται δα¬ 
πάνη εις βάρος του προϋπολογισμού του ενοριακού Να¬ 
ού Αγίων Κωνσταντίνου και Ελένης το ύψος της οποίας 
δεν μπορεί να υπολογισθεί. 

-♦- 

Αριθ. 1382 (7) 

Ίδρυση και λειτουργία Εκκλησιαστικού Ιδρύματος στην 
Ιερά Αρχιεπισκοπή Κρήτης "ΚΕΝΤΡΟ ΣΥΜΠΑ¬ 
ΡΑΣΤΑΣΗΣ ΟΙΚΟΓΕΝΕΙΑΣ ΕΝΟΡΙΑΣ ΑΓΙΟΥ ΤΙΤΟΥ". 

Ο ΑΡΧΙΕΠΙΣΚΟΠΟΣ ΚΡΗΤΗΣ 

Έχοντες υπ’ όψη: 

1. Τις ιερές υποχρεώσεις προς το Χριστεπώνυμο Πλή¬ 
ρωμα της Εκκλησίας. 


2. Τους Θείους και ιερούς Κανόνες, οι οποίοι επιβάλ¬ 
λουν στον Επίσκοπο να μεριμνά για την πνευματική και 
ηθική ανάπτυξη και καλλιέργεια του ποιμνίου του. 

3. Τις σχετικές διατάξεις του Νόμου 4149/1961 "Περί 
Καταστατικού Χάρτου της εν Κρήτη Ορθοδόξου Εκκλη¬ 
σίας" και 

4. Τις σχετικές διατάξεις του Νόμου 590/1977 "Περί Κα¬ 
ταστατικού Χάρτου της Εκκλησίας της Ελλάδος" και 

5. Την υπ' αριθ. 7/29.3.2001 απόφαση του Εκκλησιαστι¬ 
κού Συμβουλίου του Ιερού Ενοριακού Ναού Αγίου Τίτου 
Ηρακλείου, αποφασίζουμε: 

α) Την ίδρυση και λειτουργία Εκκλησιαστικού Ιδρύμα¬ 
τος παρά του Ιερού Ενοριακού ναού Αγίου Τίτου Ηρα¬ 
κλείου Κρήτης με την επωνυμία "ΚΕΝΤΡΟ ΣΥΜΠΑ¬ 
ΡΑΣΤΑΣΗΣ ΟΙΚΟΓΕΝΕΙΑΣ ΕΝΟΡΙΑΣ ΑΓΙΟΥ ΤΙΤΟΥ", το 
οποίο θα έχει την έδρα στον ανωτέρω Ιερό Ναό. 

Β) Τα σχετικά με τη διοίκηση, το σκοπό, τη λειτουργία 
και τη διαχείριση του Ιδρύματος ρυθμίζονται με τον πιο 
κάτω Κανονισμό. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ηράκλειο, 31 Μάίου2001 

Ο Αρχιεπίσκοπος 
ΤΟ ΚΡΗΤΗΣ ΤΙΜΟΘΕΟΣ 


ΟΡΓΑΝΙΣΜΟΣ 

του Εκκλησιαστικού Ιδρύματος με την επωνυμία 
"ΚΕΝΤΡΟ ΣΥΜΠΑΡΑΣΤΑΣΗΣ ΟΙΚΟΓΕΝΕΙΑΣ 
ΕΝΟΡΙΑΣ ΑΓΙΟΥ ΤΙΤΟΥ" 

Άρθρο 1 

Σύσταση - Έδρα - Σφραγίδα 

Ιδρύεται στον Ενοριακό Ναό του Αγίου Τίτου Ηρακλεί¬ 
ου της Ιεράς Αρχιεπισκοπής Κρήτης Ίδρυμα με την επω¬ 
νυμία "ΚΕΝΤΡΟ ΣΥΜΠΑΡΑΣΤΑΣΗΣ ΟΙΚΟΓΕΝΕΙΑΣ ΕΝΟ¬ 
ΡΙΑΣ ΑΓΙΟΥ ΤΙΤΟΥ". Έδρα του είναι ο Ιερός Ναός του Αγί¬ 
ου Τίτου στο Ηράκλειο της Κρήτης. 

Το Ίδρυμα έχει δική του κυκλική σφραγίδα, που φέρει 
ως έμβλημα στο μέσο το μονόγραμμα του Ιησού Χριστού 
(') και τις λέξεις "ΕΝΟΡΙΑ ΑΓΙΟΥ ΤΙΤΟΥ" και στην περιφέ¬ 
ρεια την επικεφαλίδα "ΙΕΡΑ ΑΡΧΙΕΠΙΣΚΟΠΗ ΚΡΗΤΗΣ" και 
την επωνυμία του Ιδρύματος "ΚΕΝΤΡΟ ΣΥΜΠΑ¬ 
ΡΑΣΤΑΣΗΣ ΟΙΚΟΓΕΝΕΙΑΣ". 

Άρθρο 2 
Σκοποί 

Γ ενικός σκοπός του Ιδρύματος είναι η ανάπτυξη ποιμα¬ 
ντικής μέριμνας για την οικογένεια, μέσα στα πλαίσια της 
ζωής και του έργου της Ενορίας, υπό την ευλογία και κα¬ 
θοδήγηση της Ιεράς Αρχιεπισκοπής Κρήτης. Ειδικότεροι 
σκοποί είναι: 

α) Η από μέρους της Ενορίας στήριξη της οικογέ¬ 
νειας σε όλες τις φάσεις της ζωής και όλες τις μορφές 
της, σύμφωνα με το πνεύμα της ορθόδοξης χριστιανι¬ 
κής πίστης και παράδοσης, των επίκαιρων κοινωνικών 
αναγκών και των σύγχρονων επιστημονικών δυνατο¬ 
τήτων. 

β) Η κατά Χριστόν αγωγή και πνευματική προκοπή των 
μελών των οικογενειών. 

γ) Η κατάλληλη προετοιμασία των μελλονύμφων και 

των υποψηφίων γονέων για τη σύσταση της οικογένειάς 
τους και η συμπαράσταση στις νέες οικογένειες. 

δ) Η αντιμετώπιση των ποικίλων προβλημάτων που αντι¬ 
μετωπίζουν οι οικογένειες και η προσπάθεια επίλυσής 
τους. 

ε) Η αρωγή στα μέλη της οικογένειας και γενικά η ενί¬ 
σχυσή της, όταν απειλείται η ύπαρξη και ενότητά της. 

στ) Η προβολή ζητημάτων που σχετίζονται με τις σύγ¬ 
χρονες διαστάσεις και απαιτήσεις της οικογενειακής ζω¬ 
ής· 

ζ) η εν γένει προστασία του θεσμού της οικογένειας. 

Άρθρο 3 
Τομείς εργασίας 

Σύμφωνα με τους παραπάνω σκοπούς, κύριοι τομείς 
εργασίας και τρόποι δράσης του Ιδρύματος είναι: 

α) Η οργάνωση μαθημάτων προετοιμασίας για το γάμο, 
σε συνεργασία με ειδικούς επιστήμονες από τους χώ¬ 
ρους της θεολογίας και των ανθρωπιστικών κοινωνικών 
επιστημών. 

β) Η ίδρυση Τμήματος Μαθητείας Γονέων, που θα προ¬ 
σφέρει πολύπλευρη ενημέρωση και στήριξη στους γονείς 
και κηδεμόνες των παιδιών, για την επιτυχή άσκηση των 
καθηκόντων και του ρόλου τους μέσα στην οικογένεια. 

γ) Η λειτουργία Συμβουλευτικού Σταθμού Οικογένειας 
για την αντιμετώπιση επειγόντων και έκτακτων περιστατι¬ 
κών αλλά και την προσφορά συμβουλευτικών υπηρεσιών 
σε οποιαδήποτε άλλη περίπτωση. 

δ) Η σύσταση τμήματος Νεονύμφων και Νέων Οικογε¬ 
νειών, που θα οργανώνει εκδηλώσεις ενημέρωσης και 
προβληματισμού, με θέματα που αφορούν τους νέους 
συζύγους. 

ε) Η σύσταση Ομάδων Οικογενειακής Πρόνοιας και Δια¬ 
κονίας, που θα επιλαμβάνονται της διευθέτησης προβλη¬ 
μάτων της οικογενειακής ζωής με κατ’ οίκον επισκέψεις 
και άλλες παρόμοιες εξυπηρετήσεις, όταν κρίνεται ανα¬ 
γκαίο ή υπάρχει σχετικό αίτημα. 

στ) Η φροντίδα για τα μέλη διαλυμένων οικογενειών και 
ιδιαιτέρως η προστασία των άγαμων μητέρων και των 
κυοφορούμενων παιδιών. 

ζ) Η υποδοχή αλλόγλωσσων και αλλογενών οικογενειών 
που έρχονται στην Ενορία ως μετανάστες και η μέριμνα 
για τις βασικές ανάγκες προσαρμογής τους, με μαθήμα¬ 
τα εκμάθησης της ελληνικής γλώσσας, όπου είναι ανα¬ 
γκαίο, ή όταν ζητηθεί από τους ίδιους, με μαθήματα με δι¬ 
δασκαλία της ορθόδοξης πίστης κλπ. 

η) Η δημιουργία Κέντρου Αντιμετώπισης Προβλημάτων 
Εξάρτησης, που θα εργάζεται στον τομέα της πρόληψης 
και της θεραπείας των σύγχρονων μορφών εξάρτησης, 
ειδικά των ναρκωτικών, και θα προσφέρει εξειδικευμένες 
υπηρεσίες στους εξαρτημένους ανθρώπους, καθώς και 
στα μέλη των οικογενειών τους. 

θ) Κάθε άλλη δραστηριότητα που θα κριθεί αναγκαία 
λόγω επίκαιρων αναγκών και θα εξυπηρετεί τους σκο¬ 
πούς του Ιδρύματος. 

Άρθρο 4 
Μέσα 

Μέσα για την πραγματοποίηση των επιδιώξεων του 
Ιδρύματος είναι: 

α) Η συνεργασία με τα λοιπά τμήματα διακονίας της 
Ενορίας του Αγίου Τίτου, άλλους εκκλησιαστικούς και δη¬ 


μόσιους ή ιδιωτικούς παράγοντες και οργανισμούς, κα¬ 
θώς και αρμόδιους επιστήμονες, που εργάζονται στον 
ίδιο τομέα ή μπορούν να προσφέρουν τις υπηρεσίες τους 
για τη λειτουργία του Ιδρύματος. 

β) Η συμμετοχή στη λατρευτική ζωή της Εκκλησίας και 
η διοργάνωση λατρευτικών συνάξεων αφιερωμένων στον 
θεσμό της οικογένειας, για την ανάπτυξη σχέσεων πνευ¬ 
ματικής κοινωνίας μεταξύ των διακονούντων και των δια- 
κονουμένων στο Ίδρυμα. 

γ) Η διοργάνωση μαθημάτων, διαλέξεων, σεμιναρίων, 
συνεδρίων, συζητήσεων, επισκέψεων, προσκυνημάτων 
και άλλων μορφωτικών, πολιτιστικών, φιλανθρωπικών και 
ψυχαγωγικών εκδηλώσεων. 

δ) Η δημιουργία ομάδων και σταθμών διακονίας και η 
επάνδρωσή τους με ικανά στελέχη και ειδικούς συνεργά¬ 
τες. 

ε) Η έκδοση ενημερωτικών εντύπων και φυλλαδίων. 

στ) Η οργάνωση και λειτουργία βιβλιοθήκης με ελληνι¬ 
κή και ξένη βιβλιογραφία, για θέματαπου αφορούν την οι¬ 
κογένεια. Τμήματης βιβλιοθήκης θα μπορεί να λειτουργεί 
και ως δανειστικό. 

ζ) Η αξιοποίηση των δυνατοτήτων που παρέχει η σύγ¬ 
χρονη τεχνολογία, για τις ανάγκες της επικοινωνίας και 
της ενημέρωσης και της γενικότερης διακονίας του Ιδρύ¬ 
ματος. 

η) Η λειτουργία των γραφείων και των τμημάτων του 
Ιδρύματος σε ιδιόκτητο οίκημα της Ενορίας. 

θ) Η χρήση κάθε άλλου νόμιμου μέσου, που θα είναι 
σύμφωνο με τους σκοπούς του Ιδρύματος. 

Άρθρο 5 

Διοίκηση 

Το Ίδρυμα διοικείται από επταμελές Διοικητικό Συμ¬ 
βούλιο, το οποίο απαρτίζεται από ένα εφημέριο του Ιερού 
Ναού του Αγίου Τίτου ως πρόεδρο και έξι άλλα πρόσωπα, 
άνδρες ή γυναίκες, που έχουν σχέση με τη ζωή της Ενο¬ 
ρίας και τα θέματα που αφορούν στην οικογένεια. 

Τα μέλη του Συμβουλίου προτείνονται από το Εκκλη¬ 
σιαστικό Συμβούλιο του Ιερού Ναού, με τη σύμφωνη γνώ¬ 
μη και των λοιπών εφημερίων του Ναού και διορίζονται 
από τον Σεβασμιότατο Αρχιεπίσκοπο Κρήτης. 

Στο σχετικό πρακτικό της πρότασης του Εκκλησιαστι¬ 
κού Συμβουλίου, το οποίο καταχωρίζεται στο βιβλίο Πρά¬ 
ξεων του Εκκλησιαστικού Συμβουλίου, αιτιολογείται η 
επιλογή των προτεινομένων προσώπων. 

Η θητεία των μελών του Διοικητικού Συμβουλίου είναι 
τριετής, με δικαίωμα ανανέωσης της πρότασης διορι¬ 
σμού και της θητείας. 

Άρθρο 6 

Οργάνωση και λειτουργία των τμημάτων 

Για την ίδρυση των προβλεπομένων τμημάτων και ομά¬ 
δων του Ιδρύματος αρμόδιο είναι το Διοικητικό Συμβού¬ 
λιο. 

Για την οργάνωση και λειτουργία κάθε τμήματος συ- 
ντάσσεται εσωτερικός κανονισμός από το Διοικητικό Συμ¬ 
βούλιο. 

Τα τμήματα διοικούνται από επιτροπές, οι οποίες συ¬ 
γκροτούνται με απόφαση του Διοικητικού Συμβουλίου 
του Ιδρύματοςπου καθορίζει και τον αριθμό των μελών. Ο 
υπεύθυνος κάθε τμήματος εισηγείται στο Διοικητικό Συμ¬ 
βούλιο τα θέματα που απασχολούν το τμήμα. Η θητεία 

των μελών των επιτροπών είναι τριετής, με δικαίωμα ανα¬ 
νέωσής της. 

Άρθρο 7 
Πόροι 

Πόροι του Ιδρύματος είναι: 

α) Η επιχορήγηση από μέρους του Ιερού Ναού του Αγί¬ 
ου Τίτου. 

β) Οι δωρεές και τα κληροδοτήματα κάθε είδους. 

γ) Οι τακτικές και έκτακτες εισπράξεις από τη διοργά¬ 
νωση εράνων, λαχειοφόρων αγορών, συναυλιών, καλλι¬ 
τεχνικών εκδηλώσεων κτλ. 

δ) Οι επιχορηγήσεις από φυσικά ή νομικά πρόσωπα δη¬ 
μοσίου ή ιδιωτικού δικαίου, τους κρατικούς φορείς, τους 
οργανισμούς αυτοδιοίκησης, την Ευρωπαϊκή Ένωση. 

ε) Κάθε έσοδο που δεν προβλέπεται από τον παρόντα 
καταστατικό Οργανισμό, είναι όμως σύμφωνο με το ορ¬ 
θόδοξο χριστιανικό πνεύμα και διατίθεται για την εξυπη¬ 
ρέτηση των σκοπών του Ιδρύματος. 

Κατά την είσπραξη των πάσης φύσεως εισφορών εκδί- 
δονται γραμμάτια εισπράξεως, θεωρημένα από την Ιερά 
Αρχιεπισκοπή Κρήτης. 

Άρθρο 8 

Συγκρότηση - Αρμοδιότητες του 
Διοικητικού Συμβουλίου 

Μετάτονδιορισμότου Συμβουλίου, κατάτηνπρώτη συ- 
νεδρίασητου, μεπρωτοβουλίατου Προέδρου εκλέγονται 
Αντιπρόεδρος, Γενικός Γραμματέας και Ταμίας, αξιώμα¬ 
τα που αναλαμβάνονται από τα λοιπά μέλη του Συμβουλί¬ 
ου. Η εκλογή γίνεται με ψηφοφορία μεταξύ των μελώντου 
Συμβουλίου. 

Το Διοικητικό Συμβούλιο του Ιδρύματος: 

α) Επιλαμβάνεται κάθε υπόθεσης που αφορά την οργά¬ 
νωση καιλειτουργίατου Ιδρύματος, τη διαχείριση της πε¬ 
ριουσίας του καθώς και την ανέγερση ή ενοικίαση κτιρια- 
κών εγκαταστάσεων για την πραγματοποίηση των σκο¬ 
πών του. 

β) Συγκροτεί με απόφασή του τα επιμέρους τμήματα 
του Ιδρύματος, καταρτίζει τους εσωτερικούς κανονι¬ 
σμούς για τη λειτουργία τους και προτείνει την τροποποί¬ 
ησή τους, όταν οι περιστάσεις το απαιτούν. 

γ) Καταρτίζει τον ετήσιο προϋπολογισμό και απολογι¬ 
σμό του Ιδρύματος. 

δ) Εξουσιοδοτεί μεμονωμένα μέλη του για τη διεκπε¬ 
ραίωση τρεχουσών υποθέσεων. 

ε) Αποφασίζει για κάθε άλλο θέμα το οποίο δενπροβλέ- 
πεται από τον παρόντα Οργανισμό κατά την κυρίαρχη κρί¬ 
ση του. 

Οι αποφάσεις του Συμβουλίου λαμβάνονται κατά πλει- 
οψηφία, παρόντων του Προέδρου και τουλάχιστον τριών 
από τα μέλη του. Σε περίπτωση ισοψηφίας υπερισχύει η 
ψήφος του Προέδρου. 

Τον Πρόεδρο κωλυόμενο αναπληρώνει ο Αντιπρόε¬ 
δρος. 

Άρθρο 9 

Καθήκοντα των μελώντου Διοικητικού Συμβουλίου 

Ο Πρόεδρος του Διοικητικού Συμβουλίου εκπροσωπεί 
το Ίδρυμα ενώπιον κάθε διοικητικής, δικαστικής, εκκλη¬ 
σιαστικής και οιασδήποτε άλλης αρχής και οργανισμού. 


Σε περίπτωση απουσίας ή κωλύματος, τον Πρόεδρο ανα¬ 
πληρώνει ο Αντιπρόεδρος, ενώ σε περίπτωση που και ο 
Αντιπρόεδρος κωλύεται, αναπληρώνεται από άλλο μέλος 
του Συμβουλίου, που αρμοδίως έχει εξουσιοδοτηθεί. 

Ο Γ ενικός Γ ραμματέας τηρεί το αρχείο και τα βιβλία του 
Ιδρύματος, διεκπεραιώνει την αλληλογραφία, συντάσσει 
τα πρακτικά των συνεδριάσεων του Διοικητικού Συμβου¬ 
λίου και συνυπογράφει με τον Πρόεδρο τα έγγραφα. 

Ο Ταμίαςτηρεί βιβλίο ταμείου, εισπράττει με διπλότυπα 
γραμμάτια είσπραξης κάθε έσοδο του Ιδρύματος, ενερ¬ 
γεί τις πληρωμές που αποφασίζει το Διοικητικό Συμβού¬ 
λιο, βάσει διπλοτύπων εντολών που συνυπογράφει ο 
Πρόεδρος. 

Άρθρο 10 

Οικονομική διαχείριση 

Η οικονομική διαχείριση του Ιδρύματος είναι ενιαία και 
αφορά όλα τα τμήματά του. 

Με απόφαση του Εκκλησιαστικού Συμβουλίου του Να¬ 
ού ορίζεται τριμελής Εξελεγκτική Επιτροπή, με σκοπότον 
ετήσιο έλεγχο της οικονομικής διαχείρισης του Ιδρύμα¬ 
τος. Τα καθήκοντα της Εξελεγκτικής Επιτροπής, εάν το 
θέλει, μπορεί να ασκήσει το ίδιο το Εκκλησιαστικό Συμ¬ 
βούλιο του Ναού. 

Τα τηρούμενα βιβλία, γραμμάτια είσπραξης και εντάλ¬ 
ματα πληρωμών θεωρούνται νόμιμα από την Ιερά Αρχιε¬ 
πισκοπή Κρήτης. 

Άρθρο 11 

Ευεργέτες - Επίτιμα μέλη του Ιδρύματος 

Το Διοικητικό Συμβούλιο μπορεί να προτείνει ως ευερ¬ 
γέτες ή επίτιμα μέλη του Ιδρύματος όσους συντέλεσαν 
ουσιαστικά στην εκπλήρωση των σκοπών του. Η ανακή¬ 
ρυξη γίνεται από το Εκκλησιαστικό Συμβούλιο της ενο- 
ρίας. 

Άρθρο 12 

Περιουσία του Ιδρύματος 

Η περιουσία του Ιδρύματος, κινητή και ακίνητη, ανήκει 
στον Ιερό Ναό του Αγίου Τίτου, ανεξαρτήτως του χρόνου 
και του τρόπου απόκτησής της. 

Άρθρο 13 
Ετήσια εορτή 

Ως ημέρα εορτής του Ιδρύματος ορίζεται η 26η Ιανουά¬ 
ριου, ημέρα κατά την οποία η Εκκλησία τιμά την μνήμη 
των Αγίων Ξενοφώντος - Μαρίας και των τέκνων αυτών 
Αρκαδίου και Ιωάννου 

Άρθρο 14 

Τροποποίηση του Οργανισμού 

Ο παρών Οργανισμός μπορεί να τροποποιηθεί με πρό¬ 
ταση του Διοικητικού Συμβουλίου του Ιδρύματος και από¬ 
φαση οργάνου που συγκροτείται γι’ αυτό τον σκοπό και 
αποτελείται από: α) τους εφημερίους του Ιερού Ναού, β) 
τα μέλη του Εκκλησιαστικού Συμβουλίου, γ) τα μέλη του 
Διοικητικού Συμβουλίου του Ιδρύματος και ε) τους προέ¬ 
δρους των επιμέρους λειτουργούντων τμημάτων του 
Ιδρύματος. 

Ο τροποποιημένος Οργανισμός υποβάλλεται στον Σε- 
βασμιότατο Αρχιεπίσκοπο Κρήτης για έγκριση. 

Άρθρο 15 

Ένταξη του "Κέντρου Συμπαραστάσεως 
Οικογένειας" στο Ίδρυμα 

Το Ίδρυμα ιδρύεται επί των βάσεων του από 16.4.1980 ήδη 
λειτουργούντος "Κέντρου Συμπαραστάσεως Οικογένειας" 
της Ενορίας του Αγίου Τίτου, του οποίου αποτελεί εξέλιξη. 

Μετον παρόντα Οργανισμό, χωρίς άλλη διαδικασία, όλες οι 
δραστηριότητες του "Κέντρου Συμπαραστάσεως Οικογένει¬ 
ας" εντάσσονται στο "Ίδρυμα Συμπαράστασης Οικογένειας". 


Άρθρο 16 

Ισχύς του Οργανισμού 

Ο παρών Οργανισμός λειτουργίας του Ιδρύματος ισχύ¬ 
ει από τη δημοσίευσή του στο επίσημο Δελτίο της Εκκλη¬ 
σίας της Ελλάδος "Εκκλησία" και στην εφημερίδα της Κυ- 
βερνήσεως. 

Το ανωτέρω Ίδρυμα δεν προκαλεί επιπλέον δαπάνες 
στον προϋπολογισμό του Ιερού Ενοριακού Ναού του Αγί¬ 
ου Τίτου (Ν.Π.Δ.Δ.). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




